CELEX: 62007CA0264
Language: el
Date: 2008-01-31 00:00:00
Title: Υπόθεση C-264/07: Απόφαση του Δικαστηρίου (έβδομο τμήμα) της 31ης Ιανουαρίου 2008 — Επιτροπή των Ευρωπαϊκών Κοινοτήτων κατά Ελληνικής Δημοκρατίας (Παράβαση κράτους μέλους — Οδηγία 2000/60/ΕΚ — Προστασία και διαχείριση των υδάτων — Μη κατάρτιση των προβλεπόμενων αναλύσεων — Παράλειψη διαβιβάσεως των απαιτούμενων συνοπτικών εκθέσεων)

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/9
            
         Απόφαση του Δικαστηρίου (έβδομο τμήμα) της 31ης Ιανουαρίου 2008 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-264/07) (1)
   
   (Παράβαση κράτους μέλους - Οδηγία 2000/60/ΕΚ - Προστασία και διαχείριση των υδάτων - Μη κατάρτιση των προβλεπόμενων αναλύσεων - Παράλειψη διαβιβάσεως των απαιτούμενων συνοπτικών εκθέσεων)
   (2008/C 79/16)
   Γλώσσα διαδικασίας: η ελληνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: Μ. Πατακιά και τον Μ. Κωνσταντινίδη)
   
      Καθής: Ελληνική Δημοκρατία (εκπρόσωπος: Ε. Σκανδάλου)
   Αντικείμενο της υποθέσεως
   Παράβαση κράτους μέλους — Παράβαση των άρθρων 5, παράγραφος 1, και 15, παράγραφος 2, της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327, σ. 1) — Μη υποβολή των συνοπτικών εκθέσεων επί των απαιτουμένων δυνάμει του άρθρου 5 αναλύσεων όσον αφορά ορισμένες περιοχές λεκάνης απορροής ποταμού — Μη κατάρτιση των προβλεπομένων από το άρθρο 5, παράγραφος 1, της οδηγίας αναλύσεων και μελετών
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Η Ελληνική Δημοκρατία, μη εκπονώντας, για κάθε περιοχή λεκάνης απορροής ποταμού η οποία ευρίσκεται στο έδαφός της, ανάλυση των χαρακτηριστικών της, επισκόπηση των επιπτώσεων των ανθρώπινων δραστηριοτήτων στην κατάσταση των επιφανειακών και των υπόγειων υδάτων και οικονομική ανάλυση της χρήσης ύδατος, σύμφωνα με τις τεχνικές προδιαγραφές των παραρτημάτων II και III της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων, παρέβη τις υποχρεώσεις που υπέχει από το άρθρο 5, παράγραφος 1, της οδηγίας αυτής, ενώ, μη υποβάλλοντας συνοπτικές εκθέσεις σχετικά με τις αναλύσεις που απαιτούνται από τη διάταξη αυτή, παρέβη και τις υποχρεώσεις που υπέχει από το άρθρο 15, παράγραφος 2, της εν λόγω οδηγίας.
            
         
               2)
            
            
               Καταδικάζει την Ελληνική Δημοκρατία στα δικαστικά έξοδα.
            
         
      (1)  ΕΕ C 170 της 21.7.2007.